РЕПУБЛИКА СРБИЈА

НАРОДНА СКУПШТИНА

01 Број 06-2/365-21

15. септембар 2021. године

Б е о г р а д

**З А П И С Н И К**

**СЕДНИЦЕ ТРИНАЕСТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 13. и 15. СЕПТЕМБРА 2021. ГОДИНЕ**

Седница је почела у 10 часова и 15 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 105 народних посланика, а применом електронског система за гласање утврђено је да је у сали присутно 137 народних посланика, односно да су присутна најмање 84 народна посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Слободан Алавања, Загорка Алексић, Душан Бајатовић, др Муамер Бачевац, Надије Бећири, Сандра Божић, Невена Веиновић, Јелисавета Вељковић, Никола Војиновић, Младен Грујић, Милица Дачић, проф. др Зоран Драгишић, Милован Дрецун, Владимир Ђукановић, Милан Ђурица, Нинослав Ерић, Јелена Жарић Ковачевић, Владан Заграђанин, Марко Зељуг, Крсто Јањушевић, Александар Југовић, Шаип Камбери, Драгомир Карић, Лука Кебара, Нандор Киш, Јован Колунџија, Маријана Крајновић, Сања Лакић, Весна Марковић, Драган Д. Марковић, Јелена Мијатовић, Горан Милић, Наташа Михаиловић-Вацић, Марко Младеновић, Милутин Мркоњић, Оливера Недељковић, Весна Недовић, проф. др Александра Павловић Марковић, Небојша Павловић, Лав-Григорије Пајкић, Јован Палалић, Биљана Пантић Пиља, Ђуро Перић, Тихомир Петковић, Мира Петровић, Снежана Петровић, Тамара Пилиповић, Ивана Поповић, Милена Поповић, Мисала Праменковић, Марина Рагуш, Дијана Радовић, Катарина Ракић, Весна Стамболић, проф. др Горан Тасић, Иван Тасовац, Смиља Тишма, Србислав Филиповић, Дубравка Филиповски, Ацо Петровић, Љиљана Кузмановић-Вујаковић, Никола Кожовић, Јелена Коцић, Предраг Милошевић и Радован Арежина.

Председавајући је, сагласно члану 87. став 2. Пословника Народне скупштине, обавестио да је седница сазвана изузетно за понедељак, дакле мимо дана утврђених чланом 87. став 1. Пословника, због потребе да Народна скупштина што пре размотри Предлог закона из одређеног дневног реда.

Председавајући је подсетио да је седница Тринаестог ванредног заседања Народне скупштине Републике Србије у Дванаестом сазиву сазвана на Захтев Владе, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника, са одређеним дневним редом садржаним у том захтеву.

Тако одређен дневни ред је следећи

1. **Предлог закона о употреби српског језика у јавном животу и заштити и очувању ћириличког писма**, који је поднела Влада (број 011-1538/21 од 3. септембра 2021. године).

Председавајући је, сагласно члану 90. став 1. Пословника, обавестио да су позвани да седници присуствују: Маја Гојковић, потпредседница Владе и министар културе и информисања и Радован Јокић и Данијела Ванушић, вршиоци дужности помоћника министра културе и информисања.

Затим је Народна скупштина прешла на рад по дневном реду седнице, односно на начелни претрес о **1. тачки дневног реда - ПРЕДЛОГУ ЗАКОНА О УПОТРЕБИ СРПСКОГ ЈЕЗИКА У ЈАВНОМ ЖИВОТУ И ЗАШТИТИ И ОЧУВАЊУ ЋИРИЛИЧКОГ ПИСМА.**

Председавајући др Владимир Орлић, потпредседник Народне скупштине, сагласно члану 157. став 1. Пословника, отворио је начелни претрес о Предлогу закона.

Уводно излагање о предлогу закона поднела је представник предлагача Маја Гојковић, потпредседница Владе и министар културе и информисања.

У начелном претресу учествовали су народни посланици: Милош Терзић, известилац Одбора за културу и информисање, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чега су се за реч и реплику наизменично јавили министар Маја Гојковић и народни посланик др Муамер Зукорлић), Бранимир Јовановић, председник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), др Балинт Пастор, председник Посланичке групе САВЕЗ ВОЈВОЂАНСКИХ МАЂАРА (након чега се за реч јавила министар Маја Гојковић), Стефан Кркобабић, представник Посланичке групе ПУПС - „Три П“, проф. др Жарко Обрадовић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чега се за реч јавила министар Маја Гојковић), проф. др Марко Атлагић, представник Посланичке групе „Александар Вучић - за нашу децу“, проф. др Јахја Фехратовић, Владан Глишић, Небојша Бакарец, Самира Ћосовић, Марија Јевђић, хаџи Милорад Стошић, Ђорђе Милићевић, проф. др Љубиша Стојмировић, Ненад Филиповић, Снежана Пауновић, Радован Тврдишић, Дуња Симоновић Братић, Маријан Ристичевић, Александар Марковић, Милијана Сакић, проф. др Марко Атлагић, Ђорђе Дабић, Зоран Бојанић, Милимир Вујадиновић, Наташа Јовановић, др Борис Бурсаћ и доц. др Илија Животић (након чега се за реч јавила министар Маја Гојковић).

Затим је председавајући закључио начелни претрес о Предлогу закона.

Првог дана рада, седница је завршена у 16 часова и 35 минута.

**Други дан рада – 15. септембар 2021. године**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 74 народна посланика, а применом електронског система за гласање утврђено је да је у сали присутно 127 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Душан Бајатовић, Арђенд Бајрами, Сандра Божић, Јелисавета Вељковић, Милимир Вујадиновић, Владимир Ђукановић, Милан Ђурица, Владан Заграђанин, Марко Зељуг, др Муамер Зукорлић, Александар Јовановић, мр Јадранка Јовановић, Александар Југовић, Шаип Камбери, Драгомир Карић, Јован Колунџија, Маријана Крајновић, Ненад Крстић, Сања Лакић, Софија Максимовић, Јелена Мијатовић, Горан Милић, Наташа Михаиловић-Вацић, Милутин Мркоњић, Оливера Недељковић, проф. др Александра Павловић Марковић, Небојша Павловић, Биљана Пантић Пиља, Ђуро Перић, Мира Петровић, Милена Поповић, Мисала Праменковић, Марина Рагуш, Дијана Радовић, проф. др Горан Тасић, Иван Тасовац, Србислав Филиповић, Дубравка Филиповски, Ацо Петровић, Љиљана Кузмановић-Вујаковић, Никола Кожовић, Јелена Коцић, Предраг Милошевић и Радован Арежина.

Председник је, сагласно члану 90. став 1. Пословника, обавестио да су позвани да седници присуствују: Маја Гојковић, потпредседница Владе и министар културе и информисања, Гордана Чомић, министар за људска и мањинска права и друштвени дијалог и Радован Јокић и Данијела Ванушић, вршиоци дужности помоћника министра културе и информисања.

Затим је Народна скупштина прешла на претрес у појединостима о **1. тачки дневног реда - ПРЕДЛОГУ ЗАКОНА О УПОТРЕБИ СРПСКОГ ЈЕЗИКА У ЈАВНОМ ЖИВОТУ И ЗАШТИТИ И ОЧУВАЊУ ЋИРИЛИЧКОГ ПИСМА.**

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани које су заједно поднели народни посланици др Балинт Пастор, Елвира Ковач, Арпад Фремонд, Золтан Пек, Розалија Екрес, Акош Ујхељи, Даниел Ђивановић, др Емеше Ури и Нандор Киш на чл. 1, 5. и 6.

У претресу о Амандману на члан 1. који су заједно поднели народни посланици др Балинт Пастор, Елвира Ковач, Арпад Фремонд, Золтан Пек, Розалија Екрес, Акош Ујхељи, Даниел Ђивановић, др Емеше Ури и Нандор Киш, учествовали су народни посланици: Душан Марић, Ђорђе Милићевић, Живота Старчевић, Самир Тандир, Адам Шукало, Милија Милетић, Никола Радосављевић и доц. др Михаило Јокић (након чега се за реч јавила представник предлагача Маја Гојковић, потпредседница Владе и министар културе и информисања).

У претресу о Амандману на члан 5. који су заједно поднели народни посланици др Балинт Пастор, Елвира Ковач, Арпад Фремонд, Золтан Пек, Розалија Екрес, Акош Ујхељи, Даниел Ђивановић, др Емеше Ури и Нандор Киш, учествовали су народни посланици: Угљеша Мрдић, Лав - Григорије Пајкић, Ђорђе Милићевић, Небојша Бакарец, Самира Ћосовић, Жељко Томић, Миодраг Линта, Снежана Пауновић (након чега се за реч јавила представник предлагача Гордана Чомић, министар за људска и мањинска права и друштвени дијалог), проф. др Марко Атлагић и др Марко Богдановић.

У претресу о Амандману на члан 6. који су заједно поднели народни посланици др Балинт Пастор, Елвира Ковач, Арпад Фремонд, Золтан Пек, Розалија Екрес, Акош Ујхељи, Даниел Ђивановић, др Емеше Ури и Нандор Киш, учествовали су народни посланици: др Емеше Ури, Иван Рибаћ, Виктор Јевтовић, Србислав Филиповић, Дуња Симоновић Братић, Милан Југовић, Бојан Торбица, Милија Милетић, др Бобан Бирманчевић (након чега се за реч јавила министар Маја Гојковић) и Лука Кебара (након чега се за реч јавила министар Маја Гојковић).

Затим је председавајући др Владимир Орлић, потпредседник Народне скупштине, закључио претрес Предлога закона у појединостима и обавестио народне посланике да ће Народна скупштина у Дану за гласање одлучивати о Предлогу закона.

Председавајући је, сагласно члану 87. став 5. Пословника, одредио среду, 15. септембар 2021. године, са почетком у 15,00 часова, као Дан за гласање о јединој тачки дневног реда седнице Тринаестог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да је у сали присутно 190 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ЗАКОНА О УПОТРЕБИ СРПСКОГ ЈЕЗИКА У ЈАВНОМ ЖИВОТУ И ЗАШТИТИ И ОЧУВАЊУ ЋИРИЛИЧКОГ ПИСМА**

Пошто је Народна скупштина обавила претрес Предлога закона у начелу и у појединостима, а с обзиром на то да су сви поднети амандмани постали саставни део Предлога закона, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 191 присутног народног посланика, 191 је гласао за), усвојила Предлог закона о употреби српског језика у јавном животу и заштити и очувању ћириличког писма, у целини.

Пошто је Народна скупштина обавила разматрање и одлучивање о јединој тачки дневног реда седнице, председник Народне скупштине је, сагласно члану 102. Пословника, закључио седницу Тринаестог ванредног заседања Народне скупштине Републике Србије у Дванаестом сазиву.

Седница је закључена у 15 часова и 5 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић